สถานีวิทยุโทรทัศน์ไทยทีวีสีช่อง 3
ในปัจจุบัน (ตั้งแต่ พ.ศ. 2548) สถานีได้ย้ายมายังกลุ่มอาคารที่ทำการปัจจุบัน ซึ่งกลุ่มบีอีซีเวิลด์เป็นเจ้าของด้วยตนเองคือ "อาคารมาลีนนท์ ทาวเวอร์" (เป็นสำนักงานใหญ่ของบริษัท เอสโซ่ ประเทศไทย จำกัด (มหาชน) แต่เดิม) เลขที่ 3199 ถนนพระรามที่ 4 แขวงคลองตัน เขตคลองเตย กรุงเทพมหานคร โดยอาคารเอ็ม 1 เป็นที่ตั้งสำนักงานบริษัทฯ และอาคารเอ็ม 2 เป็นส่วนปฏิบัติการออกอากาศ
ฝ่ายข่าว สถานีวิทยุโทรทัศน์ไทยทีวีสีช่อง 3
ในช่วงเดือน ตุลาคม พ.ศ. 2557 มีการออกภาพยนตร์โฆษณา Image Campaign ชุด "ข่าว 3 ไม่ต้องรอ" เพื่อตอกย้ำภาพลักษณ์และเป็นการเฉลิมฉลองในโอกาสที่ไทยทีวีสีช่อง 3 เริ่มต้นการแพร่ภาพรายการจากไทยทีวีสีช่อง 3 ในระบบแอนะล็อก คู่ขนานกับโทรทัศน์ระบบดิจิทัลภาพคมชัดสูงช่อง 33 โดยภาพยนตร์โฆษณาชุดนี้มีการนำเพลง "ยามรัก" ของหม่อมราชวงศ์ถนัดศรี สวัสดิวัตน์ มาประกอบโดยมีคณะผู้ประกาศข่าวของสถานีร่วมแสดงด้วย